త్యాగరాజ ఆరాధనోత్సవాలు
త్యాగరాజ ఆరాధన ప్రముఖ వాగ్గేయకారుడు త్యాగరాజును స్మరించుకుంటూ సంవత్సరానికి ఒకసారి జరిగే సంగీతోత్సవాలు. ఈ ఉత్సవాలకు ప్రపంచ వ్యాప్తంగా ఉన్న కర్ణాటక సంగీత విద్వాంసులు త్యాగయ్యకు తమ నివాళులు అర్పించడానికి విచ్చేస్తారు. ఈ ఉత్సవం త్యాగరాజు కావేరీ నది ఒడ్డున సమాధి సమీపంలో పుష్య బహుళ పంచమి నాడు జరుగుతుంది. ఈ రోజు సంగీత విద్వాంసులంతా ఆయన సమాధి చుట్టూ కూర్చుని ఆయన స్వరపరిచిన పంచరత్న కీర్తనలను బృందగానంగా ఆలపిస్తారు. సంగీతాన్ని ఆలపించే విద్వాంసులే కాక భారతీయ శాస్త్రీయ సంగీతాభిమానులు ఆ సంగీతాన్ని వినడానికి అక్కడికి వస్తారు.
ఈ ఆరాధన ప్రతి సంవత్సరం త్యాగరాజు స్వామి పరమపదించిన రోజైన పుష్య బహుళ పంచమి రోజున "శ్రీ త్యాగబ్రహ్మ మహోత్సవ సభ" ఆధ్వర్యంలో జరుగుతుంది. తమిళనాడు లోని, తంజావూరు జిల్లా, తిరువయ్యూరులోని త్యాగరాజు సమాధి ప్రాంగణంలో ఈ ఉత్సవం జరుగుతుంది.
నిత్యశ్రీ మహదేవన్
నిత్యశ్రీ మొదటి కర్ణాటక సంగీత కచేరీఇ ప్రదర్శన తన 14 వ యేట జరిగింది. ఆమె సాయంత్రం 6 గంటల నుండె ఏడు గంటల వరకు కచేరీని ఆగష్టు 10 1987లో యూత్ అసోసియేషన్ ఆఫ్ కర్ణాటక మ్యూజిక్ అద్వర్యంలో చేసారు. ఆ కచేరీలో డి.కె.పట్టమ్మాళ్ మరియు డి.కె.జయరామన్ లు ముఖ్య అతిథులుగా హాజరయ్యారు.
ఆమె భారత 50 వ స్వాతంత్ర్య దినొత్సవం సందర్భంగా జాతీయ గీతాలతో కూడుకొని ఉన్న సంగీత కచేరీలను యిచ్చారు. డి.కె.జయరామన్ మరియు డి.కె.పట్టమ్మాళ్ లు తమ గురువు అయిన పాపనాశం శివన్ యొక్క కూర్పులతో ప్రాచుర్యంలోకి వచ్చారు. నిత్యశ్రీ కూడా ఈ సంప్రదాయాన్ని కొనసాగిస్తున్నది.
నిత్యశ్రీ ఆకాశవాణిలో టాప్ ర్యాంకు గ్రేడు ఆర్టిస్టు. and All India Radio, Chennai. ఆమె మద్రాసు మ్యూజిక్ అకాడమీ నుండి 6 సంవత్సరాలకు "బెస్టు కన్‌సెర్ట్ అవార్డు" పొందారు. ఆమె కలామమని అవార్డును తమిళనాడు ప్రభుత్వం నుండి పొందారు. అనేక బిరుదులు అవార్డులను పొందారు.